Diari Oficial de la Generalitat Valenciana


Sumari del DOGV 8565, del 07-06-2019 (2019/5155)

RESOLUCIÓ de 14 de maig de 2019, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 62/13-AIA Alcoi.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8565

Data del DOGV
:   07-06-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5155


Data del document
:   14-05-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Alcoi
    * impacte ambiental

RESOLUCIÓ de 14 de maig de 2019, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 62/13-AIA Alcoi. [2019/5155]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 62/13-AIA Alcoi.  
  
  
«Declaració d'impacte ambiental  
Expedient: 62/13-AIA.  
Títol: comerç de ferralla i metalls de deixalla fèrrics i no fèrrics i residus perillosos (compra i emmagatzematge temporal).  
Promotor: Javier Úbeda Albors.  
Autoritat substantiva: Ajuntament d'Alcoi.  
Localització: polígon industrial Cotes Baixes, c/ C, núm. 5.  
  
Descripció del projecte  
La superfície del solar és de 1.648 m² i disposa d'una nau industrial de tres alçàries, amb una planta baixa de 870,40 m², un semisoterrani de 41,77 m² i un entresolat de 70,74 m² de superfície construïda.  
L'activitat que es desenvolupa és la recollida i emmagatzematge temporal de ferralla i metalls de deixalles fèrrics i no fèrrics. Es considera que l'activitat podrà emmagatzemar fins a un total de 99 t de residus a l'any. Es disposarà per a això de 3 contenidors per a l'emmagatzematge de residus fèrrics i 3 contenidors per a residus no fèrrics. A més, es pretén dur a terme la recollida de bateries de vehicles. Es preveu que anualment s'emmagatzemaran unes 2,42 t d'aquest tipus de residus. Dins de la nau es disposarà de dos contenidors hermètics i amb protecció antivessaments per a dur a terme l'emmagatzematge.  
  
La nau disposa de connexió amb la xarxa de distribució d'aigua potable i de distribució d'energia elèctrica del polígon industrial.  
L'activitat es generaran exclusivament aigües residuals sanitàries procedents dels serveis higiènics de la nau que s'evacuaran a través de la xarxa d'aigües residuals del polígon.  
  
Tramitació administrativa  
Amb data 22 de maig de 2013 l'Ajuntament d'Alcoi remet una còpia de l'estudi d'impacte ambiental, projecte bàsic i dels informes municipals obtinguts durant la tramitació d'aquest expedient.  
Durant la tramitació de l'expedient d'avaluació d'impacte ambiental, el promotor comunica la intenció d'ampliar el tipus de residus a emmagatzemar en la instal·lació. La documentació referent a aquesta ampliació és remesa per l'Ajuntament amb data 20 de setembre 2013.  
  
El tràmit d'informació pública d'aquest projecte es va dur a terme per mitjà de la publicació del corresponent anunci en el Butlletí Oficial de la Província d'Alacant número 67, de data 10 d'abril de 2013, i en el tauler d'edictes municipal. Aquest tràmit es va complementar amb la publicació en el BOP número 152, de 12 d'agost de 2013, de l'annex de modificació plantejat en relació amb els residus a emmagatzemar. Conclosos els dos tràmits no es van presentar al·legacions.  
  
Consideracions legals  
1. El certificat municipal, de data 6 de setembre de 2012, sobre la compatibilitat urbanística del projecte amb el planejament vigent indica que:  
- Segons el planejament urbanístic vigent, Pla general (1989), l'activitat se situa en sòl urbà, zona industrial, CB, amb ús característic indústria i emmagatzematge en tots els graus i situació B, i es permet l'ús comercial en tots els seus graus en situació B i C.  
- Es compleix la indicació del Pla parcial CB, Cotes Baixes de 1995 i les condicions d'ús industrial, articles 290 a 302 inclusivament, del Pla general d'Alcoi 1989, zona I2, industrial en edificació aïllada.  
  
2. L'activitat proposada no afecta cap espai natural protegit de la província d'Alacant ni cap espai natural actualment inclòs en l'àmbit de plans d'ordenació dels recursos naturals o plans rectors d'ús i gestió aprovats, en tramitació o en redacció, o alguna altra figura reglamentada en desenvolupament de la Llei 11/1994, d'espais naturals protegits de la Comunitat Valenciana, modificada per la Llei 16/2010, de 27 de desembre, de mesures fiscals, de gestió administrativa i financera, i d'organització de la Generalitat.  
3. Serà de compliment tota la normativa municipal relativa a activitats, abocament d'aigües residuals i emissions atmosfèriques.  
  
Consideracions ambientals  
1. L'activitat se situa en un polígon industrial desenvolupat i que disposa dels serveis de proveïment d'aigua i electricitat i amb una xarxa per a l'evacuació d'aigües residuals sanitàries. Segons s'indica, l'activitat generarà exclusivament aigües residuals sanitàries procedents dels serveis higiènics de la nau.  
En relació amb aquest aspecte ambiental, hauran de quedar justificat que es disposa de l'autorització de connexió i abocament a la xarxa d'evacuació general del polígon.  
2. Totes les operacions de l'activitat hauran de realitzar-se a l'interior de la nau, que haurà de disposar d'una solera que resistisca la contaminació per vessaments. Es disposarà de contenidors homologats per a l'emmagatzematge segregat de cada tipus de residu previst. Els contenidors destinats a l'emmagatzematge de bateries disposaran també de dispositius de protecció antivessaments.  
En cas que durant les operacions normals es produïsquen vessaments accidentals es disposarà de materials absorbents per al control d'aquests. Aquest material juntament amb el residu abocat haurà d'emmagatzemar-se i gestionar-se de conformitat amb la seua naturalesa i perillositat.  
El programa de vigilància ambiental haurà d'incloure la inspecció periòdica de l'estat del paviment en la nau i la resta de la parcel·la, amb la finalitat d'assegurar la protecció del sòl subjacent.  
3. Respecte a l'emissió de sorolls i vibracions, s'indica que la maquinària emprada va equipada amb elements per a minimitzar la transmissió de soroll i vibracions. Considerant aquestes mesures i les característiques constructives de la nau, s'ha estimat que es respectaran els límits màxims establits per la Llei 7/2002, de la Generalitat Valenciana, de protecció contra la contaminació acústica i els establits en la normativa municipal reguladora.  
En qualsevol cas, l'activitat està obligada a dur a terme els controls i autocontrols periòdics exigits en aquesta legislació.  
  
Consideracions jurídiques  
El projecte examinat constitueix, segons preveu l'apartat 6.c.2, annex I, del Decret 32/2006, de 10 de març, pel qual es modifica el Decret 162/1990, de 15 d'octubre, del Consell de la Generalitat, pel qual s'aprova el Reglament per a l'execució de la Llei 2/1989, de 3 de març, d'impacte ambiental, un dels supòsits fàctics en els quals és preceptiva la formulació d'una declaració d'impacte ambiental, amb la resolució administrativa prèvia que s'adopte per a l'aprovació definitiva d'aquell, segons es desprén de l'article 5 de la Llei d'impacte ambiental i concordants del seu reglament.  
L'expedient ha observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental en la Llei 2/1989, de 3 de març, de la Generalitat Valenciana, i en les altres disposicions que li són aplicables.  
  
L'article 5 de la Llei 2/1989, de 3 de març, d'impacte ambiental, atribueix a l'òrgan mediambiental la competència en formulació de la declaració d'impacte ambiental dels projectes sotmesos a aquesta.  
  
L'article 15 del Decret 85/2013, de 28 de juny, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, atribueix a la Direcció General d'Avaluació Ambiental i Territorial la competència en matèria d'avaluació ambiental estratègica i de projectes, ordenació del territori i del litoral, urbanisme, coordinació territorial i inspecció d'urbanisme, ordenació, planificació i actuacions territorials estratègiques.  
  
Por tot això, fet ús de les facultats que tinc legalment atribuïdes, formule la següent,  
  
Declaració d'impacte ambiental  
  
Primer  
Estimar acceptable, només als efectes ambientals i sense perjudici de l'obtenció prèvia de les autoritzacions sectorials que li siguen aplicables, el projecte de legalització d'un comerç de ferralla i metalls de deixalla fèrrics i no fèrrics i residus perillosos (compra i emmagatzematge temporal), que se situa el carrer C, número 5, del polígon industrial Cotes Baixes, en el terme municipal d'Alcoi (Alacant) i que promou Javier Úbeda Albors, sempre que aquest es desenvolupe d'acord amb les previsions de l'estudi d'impacte ambiental i les condicions i modificacions establits a continuació.  
  
Segon  
1. Haurà de quedar justificat que es disposa de l'autorització de connexió i abocament d'aigües residuals sanitàries a la xarxa d'evacuació general del polígon.  
2. Totes les operacions que comporta l'activitat s'hauran de realitzar exclusivament a l'interior de la nau.  
3. La solera de la nau serà resistent a la contaminació per vessaments. El programa de vigilància ambiental inclourà entre les seues actuacions la supervisió periòdica de l'estat d'aquesta i de la zona de pati de què disposa la nau.  
4. El material absorbent utilitzat per a la contenció i recollida de vessaments accidentals haurà d'emmagatzemar-se i gestionar-se d'acord amb la seua naturalesa i perillositat.  
5. Es complirà el que estableix el Decret 266/2004, del Consell de la Generalitat, que desenvolupa la Llei 7/2002, de 3 de desembre, de la Generalitat Valenciana, de protecció contra la contaminació acústica, on s'exigeix, en l'article 18, la realització d'auditories acústiques per a aquelles activitats susceptibles de produir sorolls i vibracions. En cas que no es compliren els límits establits, s'hauran d'adoptar noves mesures protectores i correctores.  
6. Qualsevol modificació o ampliació del projecte presentat, així com si es detectara cap impacte ambiental no previst en l'estudi d'impacte ambiental, haurà de ser comunicat a l'òrgan ambiental competent que establirà, si escau, l'aplicació de noves mesures correctores.  
  
  
Tercer  
Notificar a les persones interessades que contra aquesta resolució, ja que és un acte de tràmit, no es pot interposar cap recurs; sense perjudici que es puguen utilitzar els mitjans que en defensa dels seus drets consideren pertinents.  
  
Quart  
Publicar en el Diari Oficial de la Generalitat Valenciana la present declaració d'impacte ambiental, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
  
València, 5 de novembre de 2013.- El director general d'Avaluació Ambiental i Territorial: Juan Giner Corell.»  
  
València, 14 de maig de 2019.- El director general de Medi Natural i d'Avaluació Ambiental: Antoni Marzo i Pastor.